ฝ่ายรักษาความสะอาดและสวนสาธารณะได้จัดทำแผนการจัดเก็บบริเวณนี้อาทิตย์ละ 2 วัน ทั้งนี้ได้มีการประชุมเจ้าหน้าที่กลุ่มงานเก็บขนบนฝอยพร้อมทั้งกำชับให้เจ้าหน้าที่ที่รับผิดชอบบริเวณพื้นที่ดังกล่าวจัดเก็บขยะให้ตรงตามรอบคะ
เรื่องการเก็บขยะ 2 ครั้งต่อสัปดาห์ ตามนโยบายท่านผู้ว่าชัชชาติ ไม่เกิดผลในทางปฏิบัติ เพราะในม.เรือนทอง 3 โชคชัย 4 ซอย 20 แยก 6 และ 8 รถเก็บขยะเข้ามาอย่างมากอาทิตย์ละครั้ง บางอาทิตย์ไม่เข้าเลย โทรแจ้งเขตหลายครั้งก็ดีอยู่พัก แล้วก็เหมือนเดิมอีกครับ
ขอรอดูผลงานสักระยะหนึ่งก่อนครับ เพราะจากประสบการณ์ที่ผ่านมา พอแจ้งก็จะมีการปรับปรุงแก้ไขแต่เพียงระยะสั้นๆ หลังจากผ่านไป 2-3 สัปดาห์ ก็จะเป็นเหมือนเดิมอีก ที่เป็นแบบนี้อาจจะเกิดจากการที่เจ้าหน้าที่เขตไม่มีวิธีการ/เครื่องมือ ที่จะตรวจสอบว่ารถเก็บขยะได้เข้าเก็บขยะตามตารางที่ตกลงกันไว้หรือไม่ ดังนั้นควรจะเพิ่มวิธีการตรวจเข้าไปเช่นการใช้ระบบ GPS จะทำให้ส่วนกลางรู้ว่ารถแต่ละคันเข้าไปหรือไม่  ใช้เวลาเท่าไหร่ จอดที่ใดนานแค่ไหน หรือถ้าติดขัดเรื่องงบฯ ก็อาจใช้วิธีที่ลงทุนน้อยกว่านั้นเช่นใช้ตู้แดงเหมือนของตำรวจสายตรวจ เมื่อเจ้าหน้าที่เข้ามาก็จะเซ็นต์ลงเวลาไว้ เพื่อตรวจสอบภายหลัง แต่ทุกวันนี้เหมือนแค่ประชุมสั่งการแล้วหลังจากนั้นก็ขึ้นกับความสะดวกของรถแต่ละคัน อาจจะเข้าหรือไม่เข้าส่วนกลางก็ไม่อาจทราบได้ จะทราบก็ต่อเมื่อมีการร้องเรียน ถ้าปรับปรุงในส่วนนี้ได้ ส่วนกลางก็จะสามารถควบคุมได้มีประสิทธิภาพมากขึ้น